คาดเงินบาทสัปดาห์หน้าอ่อนค่า
กสิกรไทยคาดสัปดาห์หน้าเงินบาทอ่อนค่า29.80-30.05จับตาแผนสร้างงานสหรัฐ
3 ก.ย. 2554

กสิกรไทยคาดสัปดาห์หน้าเงินบาทอ่อนค่า29.80-30.05จับตาแผนสร้างงานสหรัฐ
ศูนย์วิจัยกสิกรไทย คาดแนวโน้มเงินบาทสัปดาห์หน้า (5-9 ก.ย.54) อาจเคลื่อนไหวในกรอบ 29.80-30.05 บาทต่อดอลลาร์ฯ โดยคงต้องจับตาการปรับตัวของตลาดการเงินในช่วงต้นสัปดาห์ เพื่อตอบรับทิศทางของข้อมูลการจ้างงานนอกภาคเกษตรของสหรัฐฯ ขณะที่ ตัวเลขเศรษฐกิจสหรัฐฯ ที่สำคัญอื่นๆ ได้แก่ ดัชนี ISM ภาคบริการเดือนส.ค. ข้อมูลการค้าระหว่างประเทศ สต็อกสินค้าภาคค้าส่งเดือนก.ค. รายงานสรุปภาวะเศรษฐกิจของเฟด (Beige Book) และจำนวนผู้ขอรับสวัสดิการว่างงานรายสัปดาห์
นอกจากนี้ นักลงทุนยังจับตาถ้อยแถลงมาตรการการสร้างงานใหม่ของประธานาธิบดี บารัค โอบามา การประชุมนโยบายการเงินของธนาคารกลางหลายแห่ง และการประชุมกลุ่ม G-7 อีกด้วย อนึ่ง ตลาดการเงินของสหรัฐฯ จะปิดทำการในวันจันทร์เนื่องในวันแรงงาน